L 270/72 Den Europæiske Unions Tidende 29.9.2006 KOMMISSIONENS BESLUTNING af 25. september 2006 om Republikken Cyperns undtagelse fra visse bestemmelser i Europa-Parlamentets og Rådets direktiv 2003/54/EF (meddelt under nummer K(2006) 4177) (Kun den græske tekst er autentisk) (2006/653/EF) KOMMISSIONEN FOR DE EUROPÆISKE FÆLLESSKABER HAR — Under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet og om  ophævelse af direktiv 96/92JEF ()), særlig artikel 26, stk. 1, under henvisning til Republikken Cyperns anmodning af 28. juni 2004, efter at have underrettet medlemsstaterne om denne anmod- ning, og ud fra følgende betragtninger: (1) — Den 28. juni 2004 sendte Republikken Cypern Kommis- sionen en anmodning om at få en undtagelse fra bestem- melserne i artikel 21, stk. 1, litra b) i direktiv 2003/54/EF for tidsrummet indtil den 31. december 2008 og fra artikel 21, stk. 1, litra c) for tidsrummet indtil den 31. december 2013. Hjemmel for indsendelse af en sådan anmodning findes i direktivets artikel 26, stk. 1. (2) —De indsendte oplysninger var til at begynde med util- strækkelige til, at anmodningen kunne behandles. Desuden omfattede nogle af forbrugsoplysningerne forbruget i den nordlige del af Cypern. På grundlag af artikel 1, stk. 1, i protokol nr. 10 om Cypern til tiltræ- delsestraktaten blev tallene for denne del af Cypern anset for uvedkommende for gennemgangen. Efter anmodning gav Cypern yderligere oplysninger. (3) — Republikken Cypern er et »lille isoleret system« i overens- stemmelse med definitionen i artikel 2, stk. 26, i direktiv 2003/54/EF. Ifølge denne definition betyder »lille isoleret system« et system, hvis forbrug i 1996 var under 3 000 () EUT L 176 af 15.7.2003, s. 37. Direktivet er senest blevet ændret ved Rådets direktiv 2004/85/EF (EUT L 236 af 7.7.2004, s. 10). GWh, og som får mindre end 5 % af sit årlige forbrug dækket via sammenkobling med andre systemer. I 1996 havde Republikken Cypern et forbrug på 2 315,3 GWh. Republikken Cypern er et isoleret system uden sammen- kobling med andre. Det dokumentationsmateriale, der var vedlagt anmod- ningen og blev sendt senere, giver tilstrækkeligt bevis på, at det ikke på indeværende tidspunkt er muligt at opfylde målsætningen for et konkurrencedygtigt elektrici- tetsmarked på grund af det cypriotiske elektricitetsmar- keds størrelse og struktur, og fordi muligheden for, at dette system sammenkobles med en medlemsstats hovednet er fjern. En øjeblikkelig liberalisering af markedet ville skabe betydelige problemer med hensyn til elektricitetsforsyningssikkerheden. Det cypriotiske elektricitetsvæsen (ECA) er på nuværende tidspunkt den eneste autoriserede elektricitetsleverandør på Cypern. Regeringen har lagt en tung byrde på det, fordi den ud fra miljøhensyn har besluttet at sprede brændselssammensætningen, der nu er baseret på svær brændselsolie. Den har derfor stillet krav om, at naturgas skal indgå i brændselssammensætningen. ECA er gået ind på at bygge kombinerede anlæg, der kan benytte naturgas i 2010. De nødvendige investeringer hertil lægger en yderligere byrde på ECA, der således stilles ufordelagtigt i forhold til sine konkurrenter. Desuden har regeringen været rundhåndet med tilskyn- delser til potentielle investorer i vedvarende energikilder, især vindkraft, solenergi og biomasse. Den private sektor har vist betydelig interesse. Elektricitet fra vedvarende energikilder har fortrinsadgang til systemet. Ubegrænset indførelse og fremstilling af elektricitet fra vedvarende energikilder ville imidlertid skabe vanskeligheder med hensyn til systemets stabilitet og til forsyningssikker- heden. Liberalisering af markedet vil nødvendigvis kræve en dyr udbygning af transmissionssystemet for at undgå negativ indflydelse på nettets pålidelighed og sikkerhed. Det ville føre til en takstforhøjelse, som ville betyde prisforøgelser for den endelige forbruger. På nuværende tidspunkt ville hensigtsmæssig konkurrence ikke være mulig.